b'\n_START_ARTICLE_\nListerine\n_START_SECTION_\nIstorija\n_START_PARAGRAPH_\nI\xc5\xa1 prad\xc5\xbei\xc5\xb3 prek\xc4\x97s \xc5\xbeenklas priklaus\xc4\x97 kompanijai \xe2\x80\x9eLambert Pharmacal\xe2\x80\x9c (kuri v\xc4\x97liau tapo \xe2\x80\x9eWarner-Lambert\xe2\x80\x9c)._NEWLINE_2006 m. gruod\xc4\xaf \xc4\xafsigijusi \xe2\x80\x9ePfizer\xe2\x80\x9c vartotoj\xc5\xb3 sveikatos apsaugos padalin\xc4\xaf, Listerine gamyba ir pardavimu u\xc5\xbesiima kompanija Johnson & Johnson.\n_START_SECTION_\nSud\xc4\x97tis\n_START_PARAGRAPH_\nAktyvosios Listerine sudedamosios dalys\xc2\xa0\xe2\x80\x93 mentolis, timolis, metilo salicilatas ir eukaliptas. J\xc5\xb3 kombinacija pasi\xc5\xbeymi antiseptiniu veikimu, manoma, jog metilo salicilatas taip pat turi ir prie\xc5\xa1u\xc5\xbedegimin\xc4\xaf efekt\xc4\x85. Paskanintame Listerine yra 21,6 proc. etanolio, \xe2\x80\x9eListerine Gold\xe2\x80\x9c (originaliame) etanolio koncentracija\xc2\xa0\xe2\x80\x93 26,9 proc. Esant tokiai koncentracijai skalavimo skystyje, etanolis veikia kaip aktyvi\xc5\xb3j\xc5\xb3 sudedam\xc5\xb3j\xc5\xb3 dali\xc5\xb3 skaidytojas._NEWLINE_Maisto ir Vaist\xc5\xb3 administracijos patar\xc4\x97j\xc5\xb3 grup\xc4\x97 rekomendavo, kad Listerine burnos skalavimo skys\xc4\x8dio aktyviosios sudedamosios med\xc5\xbeiagos b\xc5\xabt\xc5\xb3 pa\xc5\xbeymimos kaip pirmos kategorijos (saugios ir efektyvios), kovojan\xc4\x8dios prie\xc5\xa1 \xc4\x97duon\xc4\xaf ir u\xc5\xbedegim\xc4\x85._NEWLINE_Gydymo efektyvum\xc4\x85 lemia 4 eteriniai aliejai, \xc4\xafeinantys \xc4\xaf alkoholio baz\xc4\x99 ir galintys prasiskverbti pro dant\xc5\xb3 akmen\xc5\xb3 biosluoksn\xc4\xaf, tod\xc4\x97l Listerine gali prasiskverbti \xc4\xaf l\xc4\x85stel\xc4\x97s sieneles kur kas efektyviau nei bet kuris kitas burnos skalavimo skystis. D\xc4\x97l \xc5\xa1ios prie\xc5\xbeasties skalavimas gali suma\xc5\xbeinti dant\xc5\xb3 apna\xc5\xa1\xc5\xb3 lyg\xc4\xaf net 52 proc. daugiau nei j\xc5\xb3 valymas vien dant\xc5\xb3 \xc5\xa1epetuku ir si\xc5\xablu. Listerine geriausiai veikia naudojant j\xc4\xaf kartu su si\xc5\xablu ir \xc5\xa1epetuku, ta\xc4\x8diau jokiu b\xc5\xabdu ne kaip j\xc5\xb3 pakaitalas.\n_START_SECTION_\nEfektyvumas\n_START_PARAGRAPH_\nPapildomas burnos skalavimas vandeniu padeda ma\xc5\xbeinti dant\xc5\xb3 apna\xc5\xa1as (akmenis) ir danten\xc5\xb3 u\xc5\xbedegim\xc4\x85 vaikams, taip pat ma\xc5\xbeina danten\xc5\xb3 kraujavimo rizik\xc4\x85 . Vis d\xc4\x97lto da\xc5\xbenas burnos skalavimas vandeniu n\xc4\x97ra toks efektyvus ir naudingas kaip Listerine naudojimas kasdien\xc4\x97je burnos higienoje._NEWLINE_2010\xc2\xa0m. paskelbto tyrimo duomenimis, atliekant trump\xc4\x85 30 sekund\xc5\xbei\xc5\xb3 skalavim\xc4\x85 su Listerine (m\xc4\x97tin\xc4\x97s vanil\xc4\x97s skonio) prie\xc5\xa1 naudojant vietin\xc4\xaf anestetik\xc4\x85 paciento burnoje, u\xc5\xbemaskuojamas nemalonus anestetiko skonis. Tikimasi, kad tai pagerins pacient\xc5\xb3 savijaut\xc4\x85 daugelio proced\xc5\xabr\xc5\xb3, atliekam\xc5\xb3 odontolog\xc5\xb3 ir burnos chirurg\xc5\xb3, metu.\n_START_SECTION_\nSaugumas\n_START_PARAGRAPH_\nBuvo susir\xc5\xabpinta, kad alkoholio savo sud\xc4\x97tyje turintys burnos skalavimo skys\xc4\x8diai, tokie kaip Listerine, gali padidinti burnos v\xc4\x97\xc5\xbeio rizik\xc4\x85. Ta\xc4\x8diau Amerikos stomatolog\xc5\xb3 asociacija (ASA) ir Jungtini\xc5\xb3 Amerikos Valstij\xc5\xb3 Nacionalinis v\xc4\x97\xc5\xbeio institutas (NVI) patvirtino, kad alkoholio turintys antiseptiniai burnos skalavimo skys\xc4\x8diai yra saug\xc5\xabs ir nesukelia burnos v\xc4\x97\xc5\xbeio._NEWLINE_Pakartotini\xc5\xb3 mokslini\xc5\xb3 tyrim\xc5\xb3 metu, vykusi\xc5\xb3 1985, 1995 ir 2003 metais, nustatyta, kad alkoholio savo sud\xc4\x97tyje turintys burnos skalavimo skys\xc4\x8diai n\xc4\x97ra susij\xc4\x99 su burnos v\xc4\x97\xc5\xbeiu.'